
ДО
ПРЕДСЕДАТЕЛЯ НА 
                                                                       ОБЩИНСКИ СЪВЕТ 
                                                                       С. КИРКОВО

ДОКЛАДНА ЗАПИСКА
ОТ
 ШИНАСИ СЮЛЕЙМАН – КМЕТ НА ОБЩИНА КИРКОВО
Относно: Кандидатстване на Община Кирково с проектно предложение по процедура BG05SFPR002-2.016 Подкрепа за уязвими и маргинализирани общности по Програма „Развитие на човешките ресурси“ 2021–2027
УВАЖАЕМИ ГОСПОДИН ПРЕДСЕДАТЕЛ,
ГОСПОЖИ И ГОСПОДА ОБЩИНСКИ СЪВЕТНИЦИ,
Министерството на труда  и социалната политика чрез  програма „Развитие на човешките ресурси” откри процедура чрез подбор на проектни предложения с един краен срок за кандидатстване BG05SFPR002-2.016 Подкрепа за уязвими и маргинализирани общности.
Целта на процедурата е подобряване на достъпа на уязвимите групи, вкл. на ромите, до специализирани и общодостъпни услуги за подкрепа за активно приобщаване.
Процедурата цели и повишаване качеството на живот на маргинализирани общности, насърчаване на социалното им включване и интегрирането им в обществото чрез комплексна подкрепа за достъп до пазара на труда, социално включване и здравеопазване.
Операцията ще допринесе към следните принципи на Европейския стълб за социални права: Принцип 1 „Образование, обучение и учене през целия живот“, принцип 3 „Равни възможности“ и принцип 4 „Активна подкрепа на заетостта“, принцип 11 „Грижи и подкрепа за децата“ и принцип 16 „Здравеопазване“.
По настоящата процедура за предоставяне на безвъзмездна финансова помощ  допустимите за финансиране дейности са разпределени в три направления. 
Във всяко проектно предложение задължително се включват дейности от Направление 1 и Направление 2. 
НАПРАВЛЕНИЕ 1: ДОСТЪП ДО ПАЗАР НА ТРУДА
1. Подкрепа за дейности в общността за идентифициране, мотивиране и активиране на лица от целевата група, включително регистрация в Бюрата по труда.
1. Предоставяне на трудово консултиране, трудова медиация, професионално ориентиране и психологическа подкрепа за лицата, според техните индивидуални нужди и при необходимост.
1. Предоставяне на обучения по професионална квалификация и ключови компетентности за безработни и неактивни лица от целевата група.
1. Назначаване на трудови медиатори.
1. Целенасочени мерки за младежи - наемане на първа работа, стажуване, чиракуване.
1. Подкрепа за субсидирана заетост до 12 м. на безработни и неактивни лица с оглед устойчивата им интеграция на пазара на труда.
1. Подкрепа за самотните и многодетни родители и улесняването достъпа им до услуги, вкл. и до пазара на труда и кариерното им развитие.
1. Мотивационни дейности в общността за активно участие на пазара на труда, улесняване достъпа до образование и квалификация (с акцент върху ромските жени).
НАПРАВЛЕНИЕ 2: СОЦИАЛНО ВКЛЮЧВАНЕ И ДОСТЪП ДО ЗДРАВЕОПАЗВАНЕ
1. Осигуряване на здравен медиатор/здравен посредник и предоставяне на подкрепа за достъп до здравни услуги и обществено здравеопазване на лицата, намиращи се в ситуация на бедност и социална уязвимост.
1. Осигуряване на профилактични прегледи за здравно неосигурените лица.
1. Осигуряване на социален/общностен медиатор и насочване към съществуващи интегрирани здравно-социални услуги и социални услуги в общността.
1. Организиране на събития, кампании, вкл. в социалните мрежи, като напр. за повишаване на здравната култура по отношение на репродуктивно здраве на жените, превенция на социално-значими болести при възрастните, профилактика на здравето, превенция на домашното насилие и ранни бракове, др.
НАПРАВЛЕНИЕ 3: ИНФОРМАЦИОННИ КАМПАНИИ И СЪБИТИЯ СРЕЩУ ДИСКРИМИНАЦИЯТА, ПРЕОДОЛЯВАНЕТО НА НЕГАТИВНИТЕ СТЕРЕОТИПИ И НАГЛАСИ В ОБЩНОСТИТЕ
В тази връзка на основание чл. 21, ал. 1, т. 8 и т. 23 от Закона за местното самоуправление и местната администрация, предлагам Общински съвет – Кирково, да вземе следните

Р Е Ш Е Н И Я
1. Дава съгласие Община Кирково да кандидатства с проектно предложение по процедура BG05SFPR002-2.016 Подкрепа за уязвими и маргинализирани общности по Програма „Развитие на човешките ресурси“ 2021–2027;
2. Упълномощава Кмета на Община Кирково да извърши всички необходими действия във връзка с подготовката и подаването на проектното предложение, както и с неговото изпълнение при одобрение.

               КМЕТ НА ОБЩИНА КИРКОВО:
     ШИНАСИ СЮЛЕЙМАН

